《早发东阿午经东平晚宿汶上是日雪》
元代·何中

严装齐地晓，投馆鲁乡暮。天寒客心速，雪下车声去。

迷兽出桑畦，流人披野路。浅霭须城山，斜桥汶津树。

前圣有遗业，惝惘经行处。荷蓧与耦耕，何其得深趣。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。